CELEX: 62017TA0037
Language: sk
Date: 2019-05-16 00:00:00
Title: Vec T-37/17: Rozsudok Všeobecného súdu zo 16. mája 2019 — Bank Tejarat/Rada („Mimozmluvná zodpovednosť — Spoločná zahraničná a bezpečnostná politika — Reštriktívne opatrenia prijaté voči Iránu — Zmrazenie finančných prostriedkov — Obmedzenie vstupu na územia členských štátov — Náhrada škody, ktorá bola údajne spôsobená žalobkyni v nadväznosti na zahrnutie a ponechanie jej názvu na zozname osôb a subjektov, na ktoré sa vzťahujú dotknuté reštriktívne opatrenia — Dostatočne závažné porušenie právnej normy, ktorá priznáva práva jednotlivcom“)

8.7.2019   
            
            
               SK
            
            
               Úradný vestník Európskej únie
            
            
               C 230/29
            
         
      Rozsudok Všeobecného súdu zo 16. mája 2019 — Bank Tejarat/Rada
      (Vec T-37/17) (1)
      
      („Mimozmluvná zodpovednosť - Spoločná zahraničná a bezpečnostná politika - Reštriktívne opatrenia prijaté voči Iránu - Zmrazenie finančných prostriedkov - Obmedzenie vstupu na územia členských štátov - Náhrada škody, ktorá bola údajne spôsobená žalobkyni v nadväznosti na zahrnutie a ponechanie jej názvu na zozname osôb a subjektov, na ktoré sa vzťahujú dotknuté reštriktívne opatrenia - Dostatočne závažné porušenie právnej normy, ktorá priznáva práva jednotlivcom“)
      (2019/C 230/35)
      Jazyk konania: angličtina
      
         Účastníci konania
      
      
         Žalobkyňa: Bank Tejarat (Teherán, Irán) (v zastúpení: S. Zaiwalla, P. Reddy, K. Mittal, A. Meskarian, solicitors, T. Otty, QC, R. Blakeley, V. Zaiwalla, H. Leith, barristers, a T. de la Mare, QC)
      
         Žalovaná: Rada Európskej únie (v zastúpení: M. Bishop a A. Vitro, splnomocnení zástupcovia)
      
         Vedľajší účastník, ktorý v konaní podporuje žalovanú: Európska komisia (v zastúpení: L. Havas a J. Norris, splnomocnení zástupcovia)
      
         Predmet veci
      
      Návrh založený na článku 268 ZFEÚ a smerujúci k náhrade ujmy, ktorá bola žalobkyni údajne spôsobená z dôvodu vykonávacieho nariadenia Rady (EÚ) č. 54/2012 z 23. januára 2012, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 19, 2012, s. 1), nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010 (Ú. v. EÚ L 88, 2012, s. 1), a vykonávacieho nariadenia Rady (EÚ) č. 709/2012 z 2. augusta 2012, ktorým sa vykonáva nariadenie č. 267/2010 (Ú. v. EÚ L 208, 2012, s. 2)
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Bank Tejarat znáša svoje vlastné trovy konania a je povinná nahradiť trovy konania, ktoré vynaložila Rada Európskej únie.
               
            
                  3.
               
               
                  Európska komisia znáša svoje vlastné trovy konania.
               
            
         (1)  Ú. v. EÚ C 104, 3.4.2017.